Plaaswerkers se lyke in kanaal gevindPolisie op die toneel by die kanaal. Foto: SAPD Twee mans se liggame is in ŉ kanaal in die Kakamas-omgewing in die Noord-Kaap gevind. Die polisie het in ŉ verklaring gesê die mans se liggame is Sondag in ŉ kanaal by Homgerbult gevind. Hulle het vermoedelik verdrink. “Die slagoffers se identiteit sal bekend gemaak word sodra hul naasbestaandes van hul dood in kennis gestel is. Die slagoffers was seisoenale werkers op ŉ druiweplaas,” het die polisie gesê. Die polisie doen ŉ geregtelike doodsondersoek om die omstandighede rondom die mans se verdrinking vas te stel.